Flere lande har indført rejserestriktioner for at begrænse smitten, og det kan i nogle lande være en betingelse for karantænefri indrejse, at man kan fremvise en negativ coronatest.
Derfor kan man få lavet et covid-19-pas, som kan vise, at man er coronafri.
Man kan finde sit covid-19-pas på sundhed.dk, hvor det kan downloades og printes, lige så snart laboratoriet har analyseret ens coronatest og frigivet svaret.
Passet vil kun være muligt at se, downloade og printe, hvis prøven er negativ og ikke er ældre end syv dage.